চলতি মাসের ৬ তারিখে ফ্রান্সের প্রতিরামন্ত্রী ফ্রান্সোসিস লেকোইনটারে এক বিবৃতিতে বলেন, সিরিয়ার ইদলিব শহরে রাসায়নিক হামলার জবাব দিতে ফ্রান্সের বিমান বাহিনী প্রস্তুত আছে। ফ্রান্সের অস্ত্রবিষয়ক মন্ত্রী ফোরেন্স পারলে প্রতিরামন্ত্রীর দেয়া ওই বিবৃতির সত্যতা নিশ্চিত করেছেন। ফ্রান্সের একটি রেডিও স্টেশনকে ফোরেন্স পারলে বলেন, ‘কিছু দিন পূর্বেও আমরা বাশার আল আসাদ সরকার এবং তার মিত্রদের রাসায়নিক হামলার ব্যাপারে সতর্ক করে দিয়েছিলাম। তবে আমরা দুর্ভাগ্যজনকভাবে জানতে পেরেছি যে, সিরিয়ার সরকার ইদলিব শহরের নিয়ন্ত্রণ নেয়ার জন্য রাসায়নিক অস্ত্রের ব্যবহার করেছে। আমরা নিশ্চিত করে বলছি, যদি সীমা লঙ্ঘন করা হয় তবে আমরা বসে থাকবো না।’ ফ্রান্সের এই মন্ত্রী জানান, তার দেশ সিরিয়ার ইদলিব শহরের মানবাধিকার পরিস্থিতি নিয়ে উদ্বিগ্ন।